Opis projekta: Projekt predvideva izvedbo petih regionalnih delavnic v treh zaporednih fazah v letih 2006 in 2007. V prvi pripravljalni fazi se naveže stike z ustreznimi akterji (iz diplomatskih in strokovnih krogov) in z njimi srečuje na pripravljalnih sestankih. Faza vključuje pripravo svežnjev z informacijami, nadaljevanje raziskovalnih dejavnosti in ocene stanja izvajanja konvencije v ciljnih državah. Vzpostavi se sistem upravljanja informacij in usklajevanja projekta, ki temelji na internetni povezavi. Druga faza je namenjena ozaveščanju glede pomena BTWC, kar se izvaja znotraj diplomatskih krogov in širše v javnih upravah izbranih držav. V tej fazi se vzpostavijo tudi temelji za aktivno udeležbo zadevnih držav v tretji fazi projekta. V ta namen se v Bruslju, Ženevi, Haagu in New Yorku organizira več srečanj z diplomatskimi predstavniki izbranih držav, saj so to kraji, kjer se ponavadi izvajajo diplomatske dejavnosti v zvezi z BTWC. V tretji fazi projekta je predvidenih pet regionalnih delavnic: (a) Delavnica o BTWC za države podpisnice in države, ki niso pogodbenice, v Zahodni in Centralni Afriki, ki naj bi omogočila udeležbo nosilcev odločitev in regionalnih organizacij, npr. Afriške unije. Med drugim bodo povabljeni predstavniki iz Kameruna, Srednjeafriške republike, Republike Čad, s Slonokoščene obale, iz Gabona, Gvineje, Liberije in Mavretanije. Več predavateljev iz EU bo udeležence seznanilo s pomenom in prednostmi pristopa k BTWC ter s pobudami EU za neširjenje orožja in razoroževanje. Država pogodbenica BTWC iz te regije bo prav tako povabljena k udeležbi pri delavnici. (b) Delavnica o BTWC za države podpisnice in države, ki niso pogodbenice, v Vzhodni in Južni Afriki, ki naj bi omogočila udeležbo nosilcev odločitev in regionalnih organizacij, npr. Afriške unije. Med drugim bodo povabljeni predstavniki iz Angole, Burundija, s Komorev, iz Džibutija, Eritreje, z Madagaskarja, iz Malavija, Mozambika, Namibije, Somalije, Združene republike Tanzanije in Zambije. Več predavateljev iz EU bo udeležence seznanilo s pomenom in prednostmi pristopa k BTWC ter s pobudami EU za neširjenje orožja in razoroževanje. Država pogodbenica BTWC iz te regije bo prav tako povabljena k udeležbi pri delavnici. (c) Delavnica o BTWC za države podpisnice in države, ki niso pogodbenice, na Bližnjem vzhodu. Med drugim bodo povabljeni predstavniki iz Egipta, Izraela, Sirske arabske republike in Združenih arabskih emiratov. Več predavateljev iz EU bo udeležence seznanilo s pomenom in prednostmi pristopa k BTWC ter s pobudami EU za neširjenje orožja in razoroževanje. Država pogodbenica BTWC iz te regije bo prav tako povabljena k udeležbi pri delavnici. (d) Delavnica o BTWC za države podpisnice in države, ki niso pogodbenice, v Aziji in na pacifiških otokih. Med drugim bodo povabljeni predstavniki s Cookovih otokov, iz Kiribatija, z Marshallovih otokov, iz Mikronezije, Mjanmarja, Nauruja, Nepala, Niueja, Samoe in Tuvaluja. Več predavateljev iz EU bo udeležence seznanilo s pomenom in prednostmi pristopa k BTWC ter s pobudami EU za neširjenje orožja in razoroževanje. Država pogodbenica BTWC iz te regije bo prav tako povabljena k udeležbi pri delavnici. (e) Delavnica o BTWC za države podpisnice in države, ki niso pogodbenice, v Latinski Ameriki in na Karibih. Med drugim bodo povabljeni predstavniki s Haitija iz Gvajane ter Trinidada in Tobaga. Več predavateljev iz EU bo udeležence seznanilo s pomenom in prednostmi pristopa k BTWC ter s pobudami EU za neširjenje orožja in razoroževanje. Država pogodbenica BTWC iz te regije bo prav tako povabljena k udeležbi pri delavnici.